พระราชกฤษฎีการะเบียบพนักงานเทศบาลพ.ศ. ๒๕๑๙ ภูมิพลอดุลยเดชป.ร.ให้ไว้ ณ วันที่๓๐ สิงหาคม พ.ศ. ๒๕๑๙เป็นปีที่ ๓๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยระเบียบพนักงานเทศบาลอาศัยอำนาจตามความในมาตรา๑๙๒ ของรัฐธรรมนูญแห่งราชอาณาจักรไทย กับมาตรา ๔๓ และมาตรา ๖๘แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีการะเบียบพนักงานเทศบาลพ.ศ. ๒๕๑๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิก(๑)พระราชกฤษฎีการะเบียบพนักงานเทศบาล พ.ศ. ๒๕๐๖(๒)พระราชกฤษฎีการะเบียบพนักงานเทศบาล (ฉบับที่ ๒) พ.ศ. ๒๕๑๐(๓)ประกาศของคณะปฏิวัติ ฉบับที่ ๙๔ ลงวันที่ ๒๘ กุมภาพันธ์ พ.ศ. ๒๕๑๕(๔)ประกาศของคณะปฏิวัติ ฉบับที่ ๑๔๙ ลงวันที่ ๒๔ พฤษภาคม พ.ศ. ๒๕๑๕(๕)พระราชกฤษฎีการะเบียบพนักงานเทศบาล (ฉบับที่ ๓) พ.ศ. ๒๕๑๖(๖)พระราชกฤษฎีการะเบียบพนักงานเทศบาล (ฉบับที่ ๔) พ.ศ. ๒๕๑๗(๗)พระราชกฤษฎีการะเบียบพนักงานเทศบาล (ฉบับที่ ๕) พ.ศ. ๒๕๑๗(๘)พระราชกฤษฎีการะเบียบพนักงานเทศบาล (ฉบับที่ ๖) พ.ศ. ๒๕๑๘มาตรา ๔[๒] พนักงานเทศบาล ได้แก่พนักงานซึ่งปฏิบัติหน้าที่ในเทศบาลโดยได้รับเงินเดือนจากเงินงบประมาณหมวดเงินเดือนที่ตั้งทางเทศบาลพนักงานเทศบาลมี๒ ประเภท(๑)พนักงานเทศบาลสามัญได้แก่พนักงานเทศบาลซึ่งปฏิบัติหน้าที่โดยได้รับเงินเดือนในอัตราสามัญแต่ไม่รวมถึงพนักงานครูเทศบาล(๒)พนักงานครูเทศบาล ได้แก่พนักงานเทศบาลซึ่งดำรงตำแหน่งเป็นผู้สอนประจำในสถานศึกษาของเทศบาลหรือดำรงตำแหน่งอื่นซึ่งมีหน้าที่เป็นผู้บริหารและให้การศึกษาในสถานศึกษาของเทศบาลหรือดำรงตำแหน่งซึ่งมีหน้าที่เกี่ยวกับการให้การศึกษาซึ่งไม่สังกัดสถานศึกษาของเทศบาลมาตรา ๕[๓] ให้นำกฎหมายว่าด้วยระเบียบข้าราชการพลเรือนมาใช้บังคับแก่พนักงานเทศบาลโดยอนุโลมโดยให้ ก.ท. กำหนดตำแหน่ง การแต่งตั้งการให้ได้รับเงินเดือนและเงินประจำตำแหน่งของพนักงานครูเทศบาลให้สอดคล้องกับกฎหมายว่าด้วยระเบียบข้าราชการครูทั้งนี้เว้นแต่ในพระราชกฤษฎีกานี้จะได้บัญญัติไว้เป็นอย่างอื่นมาตรา ๖[๔]ให้มีคณะกรรมการพนักงานเทศบาลคณะหนึ่งเรียกโดยย่อว่า ก.ท. ประกอบด้วย(๑)รัฐมนตรีว่าการกระทรวงมหาดไทย หรือรัฐมนตรีช่วยว่าการกระทรวงมหาดไทยซึ่งได้รับมอบหมายเป็นประธานกรรมการ(๒)กรรมการผู้แทนหน่วยราชการที่เกี่ยวข้อง ประกอบด้วย ปลัดกระทรวงมหาดไทยอธิบดีกรมการปกครอง รองอธิบดีกรมการปกครองซึ่งอธิบดีกรมการปกครองมอบหมาย เลขาธิการก.พ. และเลขาธิการคุรุสภา(๓)กรรมการผู้แทนองค์กรปกครองส่วนท้องถิ่น ดังนี้(ก)ผู้แทนนายกเทศมนตรี ซึ่งนายกเทศมนตรีของเทศบาลทุกแห่งคัดเลือกกันเอง จำนวนสองคน(ข)ผู้แทนพนักงานเทศบาล ซึ่งปลัดเทศบาลของเทศบาลทุกแห่งคัดเลือกกันเอง จำนวนสองคน(ค)ผู้แทนประธานกรรมการบริหารองค์การบริหารส่วนตำบลซึ่งประธานกรรมการบริหารองค์การบริหารส่วนตำบลขององค์การบริหารส่วนตำบลทุกแห่งคัดเลือกกันเองจำนวนหนึ่งคน(ง)ผู้แทนพนักงานส่วนตำบลซึ่งปลัดองค์การบริหารส่วนตำบลขององค์การบริหารส่วนตำบลทุกแห่ง คัดเลือกกันเองจำนวนหนึ่งคน(๔)กรรมการผู้ทรงคุณวุฒิซึ่งรัฐมนตรีว่าการกระทรวงมหาดไทยแต่งตั้งจากบุคคลซึ่งมีความรู้ความเชี่ยวชาญในด้านการบริหารงานบุคคลด้านการบริหารและการจัดการ ด้านการเงินและการคลัง ด้านการสาธารณสุข ด้านวิศวกรรมด้านการศึกษา หรือด้านกฎหมาย ซึ่งมีความรู้ความสามารถหรือผลงานเป็นที่ยอมรับจำนวนหกคนการคัดเลือกกรรมการผู้แทนองค์กรปกครองส่วนท้องถิ่นให้เป็นไปตามหลักเกณฑ์และวิธีการที่กระทรวงมหาดไทยกำหนดให้ปลัดกระทรวงมหาดไทยมีหน้าที่ดำเนินการจัดให้มีการคัดเลือกผู้แทนองค์กรปกครองส่วนท้องถิ่นให้รองอธิบดีกรมการปกครองซึ่งอธิบดีกรมการปกครองมอบหมายเป็นเลขานุการก.ท.มาตรา ๖ ทวิ[๕]กรรมการผู้ทรงคุณวุฒิมีวาระการดำรงตำแหน่งคราวละสองปีและอาจได้รับแต่งตั้งอีกได้กรรมการผู้แทนองค์กรปกครองส่วนท้องถิ่นให้พ้นจากตำแหน่งก่อนวาระเมื่อลาออกโดยยื่นหนังสือลาออกต่อประธานกรรมการ หรือพ้นจากตำแหน่งนายกเทศมนตรีปลัดเทศบาล ประธานกรรมการบริหารองค์การบริหารส่วนตำบลหรือปลัดองค์การบริหารส่วนตำบล แล้วแต่กรณีในกรณีที่กรรมการผู้แทนองค์กรปกครองส่วนท้องถิ่นหรือกรรมการผู้ทรงคุณวุฒิว่างลงให้ดำเนินการคัดเลือกกรรมการผู้แทนองค์กรปกครองส่วนท้องถิ่นหรือแต่งตั้งกรรมการผู้ทรงคุณวุฒิแล้วแต่กรณี แทนตำแหน่งที่ว่างภายในสิบห้าวันนับแต่วันที่กรรมการว่างลงและให้อยู่ในตำแหน่งได้เท่ากับระยะเวลาที่เหลืออยู่ของผู้ซึ่งตนแทนมาตรา ๗ ให้ ก.ท.มีฐานะและอำนาจหน้าที่ตามที่กฎหมายว่าด้วยระเบียบข้าราชการพลเรือนกำหนดไว้สำหรับคณะรัฐมนตรีและก.พ. และให้มีอำนาจหน้าที่ดังต่อไปนี้ด้วย(๑)ออกกฎ ก.ท. ในกรณีที่กฎหมายว่าด้วยระเบียบข้าราชการพลเรือนกำหนดให้ออกกฎ ก.พ.(๒)อนุมัติการโอนพนักงานเทศบาลของเทศบาลหนึ่งไปเป็นพนักงานเทศบาลของอีกเทศบาลหนึ่งตามมาตรา๑๒ (๑) และอนุมัติการรับโอนข้าราชการมาเป็นพนักงานเทศบาลตามมาตรา ๑๔(๓)มีมติให้โอนพนักงานเทศบาลของเทศบาลหนึ่งไปเป็นพนักงานเทศบาลของอีกเทศบาลหนึ่ง เพื่อประโยชน์แก่งานของทางราชการตามระเบียบที่ก.ท. กำหนด(๔)แต่งตั้งคณะอนุกรรมการวิสามัญให้ปฏิบัติการอย่างหนึ่งอย่างใดตามที่ ก.ท. มอบหมาย(๕)ปฏิบัติการอื่นใดตามที่พระราชกฤษฎีกานี้กำหนดว่าเป็นอำนาจหน้าที่ของ ก.ท.มาตรา ๘[๖]ให้มีคณะอนุกรรมการพนักงานเทศบาลประจำจังหวัดเรียกโดยย่อว่า อ.ก.ท.จังหวัด โดยออกนามจังหวัดนั้น ประกอบด้วย(๑)ผู้ว่าราชการจังหวัดหรือรองผู้ว่าราชการจังหวัดซึ่งได้รับมอบหมายเป็นประธานอนุกรรมการ(๒)อนุกรรมการผู้แทนหน่วยราชการที่เกี่ยวข้อง ประกอบด้วย ปลัดจังหวัด นายอำเภอซึ่งผู้ว่าราชการจังหวัดแต่งตั้งจำนวนหนึ่งคน และผู้ตรวจการส่วนท้องถิ่น(๓)อนุกรรมการผู้แทนองค์กรปกครองส่วนท้องถิ่น ดังนี้(ก)ผู้แทนนายกเทศมนตรี ซึ่งนายกเทศมนตรีในเขตจังหวัดนั้นคัดเลือกกันเอง จำนวนหนึ่งคน(ข)ผู้แทนพนักงานเทศบาล ซึ่งปลัดเทศบาลในเขตจังหวัดนั้นคัดเลือกกันเอง จำนวนหนึ่งคน(ค)ผู้แทนประธานกรรมการบริหารองค์การบริหารส่วนตำบลซึ่งประธานกรรมการบริหารองค์การบริหารส่วนตำบลในเขตจังหวัดนั้นคัดเลือกกันเองจำนวนหนึ่งคน(ง)ผู้แทนพนักงานส่วนตำบลซึ่งปลัดองค์การบริหารส่วนตำบลในเขตจังหวัดนั้นคัดเลือกกันเอง จำนวนหนึ่งคน(๔)อนุกรรมการผู้ทรงคุณวุฒิซึ่งผู้ว่าราชการจังหวัดแต่งตั้งจากบุคคลซึ่งมีความรู้ความเชี่ยวชาญในด้านการบริหารงานบุคคลด้านการบริหารและการจัดการ ด้านการเงินและการคลัง ด้านการสาธารณสุข ด้านวิศวกรรมด้านการศึกษา หรือด้านกฎหมาย ซึ่งมีความรู้ความสามารถหรือผลงานเป็นที่ยอมรับจำนวนสี่คนการคัดเลือกอนุกรรมการผู้แทนองค์กรปกครองส่วนท้องถิ่นให้เป็นไปตามหลักเกณฑ์และวิธีการที่กระทรวงมหาดไทยกำหนดให้ผู้ว่าราชการจังหวัดมีหน้าที่ดำเนินการจัดให้มีการคัดเลือกผู้แทนองค์กรปกครองส่วนท้องถิ่นให้ผู้ตรวจการส่วนท้องถิ่นเป็นเลขานุการอ.ก.ท. จังหวัดให้อนุกรรมการผู้ทรงคุณวุฒิมีวาระการดำรงตำแหน่งคราวละสองปีและอาจได้รับแต่งตั้งอีกได้และให้นำความในวรรคสองและวรรคสามของมาตรา ๖ ทวิมาใช้บังคับกับการพ้นจากตำแหน่งและการคัดเลือกหรือการแต่งตั้งอนุกรรมการแทนตำแหน่งที่ว่างด้วยโดยอนุโลมให้อ.ก.ท. จังหวัด มีหน้าที่ช่วย ก.ท. ปฏิบัติการในจังหวัดนั้น และให้ อ.ก.ท. จังหวัดมีฐานะและอำนาจหน้าที่ตามที่กฎหมายว่าด้วยระเบียบข้าราชการพลเรือนกำหนดไว้ สำหรับอ.ก.พ. กระทรวง และ อ.ก.พ. กรมมาตรา ๙[๗]ให้มีคณะอนุกรรมการพนักงานเทศบาลประจำเทศบาลเรียกโดยย่อว่า อ.ก.ท.เทศบาล โดยออกนามเทศบาลนั้น ประกอบด้วย(๑)นายกเทศมนตรี เป็นประธานอนุกรรมการ(๒)อนุกรรมการผู้แทนเทศบาล ประกอบด้วยเทศมนตรีซึ่งนายกเทศมนตรีมอบหมายจำนวนหนึ่งคน ปลัดเทศบาลและหัวหน้าสำนักปลัดเทศบาล(๓)อนุกรรมการผู้แทนส่วนราชการที่เกี่ยวข้อง ซึ่งผู้ว่าราชการจังหวัดแต่งตั้งจำนวนสี่คน(๔)อนุกรรมการผู้ทรงคุณวุฒิซึ่งผู้ว่าราชการจังหวัดแต่งตั้งจากบุคคลซึ่งมีความรู้ความเชี่ยวชาญในด้านการบริหารงานบุคคลด้านการบริหารและการจัดการ ด้านการเงินและการคลัง ด้านการสาธารณสุข ด้านวิศวกรรมด้านการศึกษา หรือด้านกฎหมาย ซึ่งมีความรู้ความสามารถหรือผลงานเป็นที่ยอมรับจำนวนสี่คนให้หัวหน้าสำนักปลัดเทศบาลเป็นเลขานุการอ.ก.ท. เทศบาลให้อนุกรรมการผู้ทรงคุณวุฒิมีวาระการดำรงตำแหน่งคราวละสองปีและอาจได้รับการแต่งตั้งอีกได้และให้นำความในวรรคสามและวรรคสี่ของมาตรา ๖ ทวิมาใช้บังคับกับการพ้นจากตำแหน่งและการแต่งตั้งอนุกรรมการแทนตำแหน่งที่ว่างด้วยโดยอนุโลมให้อ.ก.ท. เทศบาล มีหน้าที่ช่วย อ.ก.ท. จังหวัด และ ก.ท. ปฏิบัติการในเทศบาลนั้นและให้ อ.ก.ท. เทศบาล มีฐานะและอำนาจหน้าที่ตามที่กฎหมายว่าด้วยระเบียบข้าราชการพลเรือนกำหนดไว้สำหรับอ.ก.พ. จังหวัดมาตรา ๑๐ให้รัฐมนตรีว่าการกระทรวงมหาดไทยมีอำนาจและปฏิบัติหน้าที่ในส่วนที่เกี่ยวกับพนักงานเทศบาลตามที่กฎหมายว่าด้วยระเบียบข้าราชการพลเรือนกำหนดไว้สำหรับนายกรัฐมนตรีและรัฐมนตรีว่าการกระทรวงให้ผู้ว่าราชการจังหวัดมีอำนาจและปฏิบัติหน้าที่ในส่วนที่เกี่ยวกับพนักงานเทศบาลตามที่กฎหมายว่าด้วยระเบียบข้าราชการพลเรือนกำหนดไว้สำหรับปลัดกระทรวง และอธิบดีให้นายกเทศมนตรีมีอำนาจและปฏิบัติหน้าที่ในส่วนที่เกี่ยวกับพนักงานเทศบาลตามที่กฎหมายว่าด้วยระเบียบข้าราชการพลเรือนกำหนดไว้สำหรับผู้ว่าราชการจังหวัดมาตรา ๑๑[๘]การแต่งตั้งและการให้พนักงานเทศบาลพ้นจากตำแหน่ง ให้นายกเทศมนตรีโดยความเห็นชอบของ ก.ท. เป็นผู้มีอำนาจสั่งแต่งตั้งและให้พ้นจากตำแหน่งในกรณีการแต่งตั้งและให้ลูกจ้างของเทศบาลพ้นจากตำแหน่งให้นายกเทศมนตรีโดยความเห็นชอบของ อ.ก.ท. จังหวัด ตามหลักเกณฑ์และวิธีการที่ ก.ท.กำหนด เป็นผู้มีอำนาจสั่งแต่งตั้งและให้พ้นจากตำแหน่ง ทั้งนี้ ตามที่ ก.ท. กำหนดมาตรา ๑๒การโอนพนักงานเทศบาลของเทศบาลหนึ่งไปแต่งตั้งให้ดำรงตำแหน่งพนักงานเทศบาลของอีกเทศบาลหนึ่งอาจทำได้โดยผู้มีอำนาจสั่งบรรจุตามมาตรา๑๑ ทั้งสองฝ่ายได้ตกลงยินยอมในการโอนนั้นแล้วโดยให้แต่งตั้งให้ดำรงตำแหน่งในระดับที่ไม่สูงกว่าเดิมและรับเงินเดือนในขั้นที่ไม่สูงกว่าเดิมภายใต้เงื่อนไขดังต่อไปนี้(๑)การโอนปลัดเทศบาล รองปลัดเทศบาล สมุหบัญชีหรือการโอนพนักงานเทศบาลผู้ดำรงตำแหน่งอื่นตั้งแต่ระดับ ๕ ขึ้นไปถ้าฝ่ายซึ่งจะรับโอนพิจารณาเห็นสมควรให้รับโอนได้ ให้รายงานประธาน อ.ก.ท. จังหวัดเพื่อพิจารณาเสนอความเห็นไปยัง ก.ท. เมื่อ ก.ท. อนุมัติแล้ว ให้บรรจุได้(๒)การโอนพนักงานเทศบาลผู้ดำรงตำแหน่งระดับ ๔ ระหว่างเทศบาลในจังหวัดเดียวกัน หรือต่างจังหวัดกันหรือการโอนพนักงานเทศบาลผู้ดำรงตำแหน่งตั้งแต่ระดับ ๓ ลงมาระหว่างเทศบาลต่างจังหวัดกัน ถ้าฝ่ายซึ่งจะรับโอนพิจารณาเห็นสมควรให้รับโอนได้ให้รายงานประธาน อ.ก.ท. จังหวัด เมื่อ อ.ก.ท. จังหวัดอนุมัติแล้ว ให้บรรจุได้(๓)การโอนพนักงานเทศบาลผู้ดำรงตำแหน่งตั้งแต่ระดับ ๓ ลงมา ระหว่างเทศบาลในจังหวัดเดียวกัน ให้ผู้มีอำนาจสั่งบรรจุตามมาตรา ๑๑รายงาน ประธาน อ.ก.ท. เทศบาล เมื่อ อ.ก.ท. เทศบาลอนุมัติแล้ว ให้บรรจุได้การโอนพนักงานเทศบาลวิสามัญไปเป็นพนักงานเทศบาลตามพระราชกฤษฎีกานี้จะกระทำมิได้มาตรา ๑๓ การโอนพนักงานเทศบาลผู้สอบแข่งขันได้ผู้สอบคัดเลือกได้ หรือผู้ได้รับคัดเลือก ให้กระทำได้ตามหลักเกณฑ์และวิธีการที่ก.ท. กำหนดมาตรา ๑๔การโอนข้าราชการอื่นซึ่งไม่ใช่ข้าราชการวิสามัญข้าราชการประจำต่างประเทศพิเศษ ข้าราชการการเมืองหรือข้าราชการซึ่งอยู่ในระหว่างทดลองปฏิบัติหน้าที่ราชการมาบรรจุเป็นพนักงานเทศบาลอาจกระทำได้ถ้าเจ้าตัวสมัครใจโดยเทศบาลที่จะรับโอนทำความตกลงกับกระทรวง ทบวงกรมหรือหน่วยงานเจ้าสังกัด แล้ว รายงานประธาน อ.ก.ท. จังหวัดเพื่อพิจารณาเสนอความเห็นไปยัง ก.ท. เมื่อ ก.ท. อนุมัติแล้วให้โอนและบรรจุได้ ทั้งนี้จะบรรจุและแต่งตั้งให้ดำรงตำแหน่งระดับใด และจะได้รับเงินเดือนเท่าใด ให้ ก.ท.เป็นผู้พิจารณากำหนดแต่เงินเดือนที่จะให้ได้รับต้องไม่สูงกว่าพนักงานเทศบาลซึ่งมีคุณวุฒิความสามารถและความชำนาญงานในระดับเดียวกันเพื่อประโยชน์ในการนับเวลาทำงานให้ถือเวลาราชการของผู้ที่โอนมาตามวรรคหนึ่งในขณะที่เป็นข้าราชการนั้นเป็นเวลาทำงานของพนักงานเทศบาลตามพระราชกฤษฎีกานี้ด้วยมาตรา ๑๕ ข้าราชการซึ่งไม่ใช่ข้าราชการวิสามัญข้าราชการประจำต่างประเทศพิเศษ ข้าราชการการเมือง พนักงานเทศบาลหรือข้าราชการซึ่งออกจากราชการในระหว่างทดลองปฏิบัติหน้าที่ราชการผู้ใดออกจากงานหรือออกจากราชการไปแล้วถ้าสมัครเข้าทำงานเป็นพนักงานเทศบาลให้เทศบาลที่ต้องการจะรับเข้าทำงานรายงานประธานอ.ก.ท. จังหวัดเพื่อพิจารณาเสนอความเห็นไปยัง ก.ท. เมื่อ ก.ท. อนุมัติแล้ว ให้บรรจุได้ทั้งนี้ จะบรรจุและแต่งตั้งให้ดำรงตำแหน่งระดับใดและจะให้ได้รับเงินเดือนเท่าใด ให้ ก.ท. เป็นผู้พิจารณากำหนดแต่เงินเดือนที่จะให้ได้รับต้องไม่สูงกว่าพนักงานเทศบาลซึ่งมีคุณวุฒิความสามารถและความชำนาญงานในระดับเดียวกันเพื่อประโยชน์ในการนับเวลาทำงานให้ถือเวลาทำงานหรือเวลาราชการของผู้เข้าทำงานตามวรรคหนึ่งในขณะที่เป็นข้าราชการหรือพนักงานเทศบาลนั้นเป็นเวลาทำงานของพนักงานเทศบาลตามพระราชกฤษฎีกานี้ด้วยมาตรา ๑๖[๙]ให้นายกเทศมนตรีและเทศมนตรีได้รับเงินค่าป่วยการรายเดือนและเงินค่าป่วยการประจำตำแหน่งไม่เกินอัตราตามบัญชีหมายเลข ๑ และบัญชีหมายเลข ๒ท้ายพระราชกฤษฎีกานี้การจ่ายเงินค่าป่วยการรายเดือนและค่าป่วยการประจำตำแหน่งให้แก่นายกเทศมนตรีและเทศมนตรีให้เหมาจ่ายเป็นรายเดือนเว้นแต่เงินค่าป่วยการรายเดือนจะต้องมีวันปฏิบัติงานไม่น้อยกว่ายี่สิบวันวันลาของนายกเทศมนตรีและเทศมนตรีหากได้ดำเนินการชอบด้วยระเบียบกระทรวงมหาดไทยว่าด้วยการลาของนายกเทศมนตรีและเทศมนตรีแล้ว ให้ถือเป็นวันปฏิบัติงานตามวรรคสองมาตรา ๑๗ผู้ใดเป็นพนักงานเทศบาลสามัญตามพระราชกฤษฎีการะเบียบพนักงานเทศบาล พ.ศ. ๒๕๐๖ อยู่ในวันที่พระราชกฤษฎีกานี้ใช้บังคับให้ผู้นั้นเป็นพนักงานเทศบาลตามพระราชกฤษฎีกานี้มาตรา ๑๘ผู้ใดเป็นพนักงานเทศบาลวิสามัญตามพระราชกฤษฎีการะเบียบพนักงานเทศบาล พ.ศ.๒๕๐๖ อยู่ในวันที่พระราชกฤษฎีกานี้ใช้บังคับให้ผู้นั้นเป็นพนักงานเทศบาลวิสามัญต่อไป และให้นำมาตรา ๙๓ แห่งพระราชกฤษฎีการะเบียบพนักงานเทศบาลพ.ศ. ๒๕๐๖ มาใช้บังคับแก่ผู้นั้น เว้นแต่(๑)ผู้ใดเป็นพนักงานเทศบาลวิสามัญชั่วคราวทดลองปฏิบัติหน้าที่การงานตามพระราชกฤษฎีการะเบียบพนักงานเทศบาลพ.ศ. ๒๕๐๖อยู่ในวันที่พระราชกฤษฎีกานี้ใช้บังคับให้ผู้นั้นทดลองปฏิบัติหน้าที่การงานตามพระราชกฤษฎีกาดังกล่าวนั้นต่อไปเมื่อได้ทดลองปฏิบัติหน้าที่การงานมาเป็นเวลาไม่น้อยกว่าหกเดือนแล้วนายกเทศมนตรีมิได้สั่งให้ผู้นั้นออกจากงานตามพระราชกฤษฎีกาดังกล่าวให้ผู้นั้นเป็นพนักงานเทศบาลตามพระราชกฤษฎีกานี้ ในกรณีเช่นว่านี้ ให้นับวันทำงานในระหว่างเป็นพนักงานเทศบาลวิสามัญชั่วคราวนั้นเป็นเวลาทำงานตามพระราชกฤษฎีกานี้ด้วย(๒)พนักงานเทศบาลวิสามัญผู้ใดดำรงตำแหน่งผดุงครรภ์อยู่ในวันที่พระราชกฤษฎีกานี้ใช้บังคับและมีคุณสมบัติทั่วไปตามกฎหมายว่าด้วยระเบียบข้าราชการพลเรือนให้ผู้นั้นเป็นพนักงานเทศบาลตามพระราชกฤษฎีกานี้ โดยให้ได้รับเงินเดือนในอัตราเท่ากับเงินเดือนที่ได้รับอยู่(๓)พนักงานเทศบาลวิสามัญผู้ใดดำรงตำแหน่งที่ ก.ท. พิจารณาเห็นว่าทำหน้าที่อย่างเดียวกับตำแหน่งพนักงานเทศบาลอยู่ในวันที่พระราชกฤษฎีกานี้ใช้บังคับให้ผู้นั้นเป็นพนักงานเทศบาลตามพระราชกฤษฎีกานี้ โดยให้ได้รับเงินเดือนในอัตราเท่ากับเงินเดือนที่ได้รับอยู่ทั้งนี้ เฉพาะผู้ที่อยู่ในเกณฑ์ ดังต่อไปนี้(ก)มีคุณสมบัติทั่วไปตามกฎหมายว่าด้วยระเบียบข้าราชการพลเรือน(ข)เป็นผู้ได้รับประกาศนียบัตรประโยคมัธยมศึกษาหรือที่กระทรวงศึกษาธิการเทียบได้ไม่ต่ำกว่าประโยคมัธยมศึกษาและเป็นพนักงานเทศบาลวิสามัญในตำแหน่งหน้าที่อย่างเดียวกับตำแหน่งพนักงานเทศบาลติดต่อกันมาแล้วไม่น้อยกว่าห้าปีผู้ใดเป็นพนักงานเทศบาลวิสามัญตาม(๓) แต่ไม่อยู่ในเกณฑ์ตาม (ข) ให้ผู้นั้นเป็นพนักงานเทศบาลวิสามัญไปพลางก่อนเมื่อเข้าเกณฑ์ตาม (ข) ก็ให้เป็นพนักงานเทศบาลตามพระราชกฤษฎีกานี้โดยให้ได้รับเงินเดือนในอัตราเท่ากับที่ได้รับอยู่มาตรา ๑๙ ในระหว่างที่ ก.ท.ยังมิได้กำหนดตำแหน่งพนักงานเทศบาลในเทศบาลใดให้นำพระราชกฤษฎีการะเบียบพนักงานเทศบาล พ.ศ. ๒๕๐๖ ข้อบังคับหรือระเบียบของ ก.ท.ที่ใช้อยู่เดิมมาใช้บังคับในเทศบาลนั้นไปพลางก่อนมาตรา ๒๐ เมื่อ ก.ท.ได้กำหนดตำแหน่งพนักงานเทศบาลในเทศบาลใดแล้วถ้าพนักงานเทศบาลผู้ใดได้รับเงินเดือนในขั้นสูงสุดของขั้น ตามบัญชีหมายเลข ๑ท้ายพระราชกฤษฎีการะเบียบพนักงานเทศบาล พ.ศ. ๒๕๐๖ มาตั้งแต่ปีงบประมาณ พ.ศ. ๒๕๑๘และไม่ได้เลื่อนเงินเดือน ในปีงบประมาณ พ.ศ. ๒๕๑๙แต่ได้รับแต่งตั้งให้ดำรงตำแหน่งในระดับที่อาจได้รับเงินเดือนที่สูงกว่าเดิมหากผู้บังคับบัญชาพิจารณาเห็นสมควรเลื่อนเงินเดือนให้แก่พนักงานเทศบาลผู้นั้นในปีงบประมาณพ.ศ. ๒๕๑๙ ก็ให้สั่งเลื่อนได้โดยให้ได้รับเงินเดือนตามที่ได้เลื่อนนั้น ตั้งแต่วันที่๑ ตุลาคม พ.ศ. ๒๕๑๘มาตรา ๒๑ ในระหว่างที่ยังไม่ได้ออกกฎ ก.ท.ข้อบังคับ หรือระเบียบของ ก.ท. เพื่อปฏิบัติตามพระราชกฤษฎีกานี้ ให้นำกฎ ก.พ.ข้อบังคับหรือระเบียบของ ก.พ. มาใช้บังคับโดยอนุโลมมาตรา ๒๒ เมื่อ ก.ท.ได้กำหนดตำแหน่งพนักงานเทศบาลในเทศบาลใดแล้ว ถ้าพนักงานเทศบาลในเทศบาลนั้นผู้ใดมีกรณีกระทำผิดวินัยหรือกรณีที่สมควรให้ออกจากงานก่อนวันที่ ก.ท. กำหนดตำแหน่งดังกล่าวให้ผู้มีอำนาจตามมาตรา ๑๐ ดำเนินการเพื่อสั่งลงโทษผู้นั้นหรือสั่งให้ผู้นั้นออกจากงานตามกฎหมายว่าด้วยระเบียบพนักงานเทศบาลที่ใช้อยู่ในขณะนั้นส่วนการสอบสวนพิจารณาให้ดำเนินการตามพระราชกฤษฎีกานี้เว้นแต่(๑)ในกรณีที่ประธาน ก.ท. หรือประธาน อ.ก.ท. จังหวัด หรือประธาน อ.ก.ท.เทศบาลได้สั่งให้สอบสวนโดยถูกต้องตามกฎหมายที่ใช้อยู่ในขณะนั้นไปแล้วก่อนวันที่ก.ท. กำหนดตำแหน่งพนักงานเทศบาลในเทศบาลนั้น และยังสอบสวนไม่เสร็จก็ให้สอบสวนตามกฎหมายนั้นต่อไปจนกว่าจะเสร็จ(๒)ในกรณีที่ได้มีการสอบสวนพิจารณาโดยถูกต้องตามกฎหมายที่ใช้อยู่ในขณะนั้นเสร็จไปแล้วก่อนวันที่ก.ท. กำหนดตำแหน่งพนักงานเทศบาลในเทศบาลนั้น ให้การสอบสวนพิจารณานั้นเป็นอันใช้ได้มาตรา ๒๓ การใดที่อยู่ในระหว่างการดำเนินการตามพระราชกฤษฎีการะเบียบพนักงานเทศบาลพ.ศ. ๒๕๐๖ ในวันที่ ก.ท. กำหนดตำแหน่งพนักงานเทศบาลตามพระราชกฤษฎีกานี้ การดำเนินการต่อไปสำหรับการนั้นให้เป็นไปตามที่ ก.ท. กำหนดมาตรา ๒๔การใดที่เคยดำเนินการได้ตามกฎหมายว่าด้วยระเบียบพนักงานเทศบาลที่ใช้อยู่ก่อนวันที่พระราชกฤษฎีกานี้ใช้บังคับแต่มิได้บัญญัติไว้ในพระราชกฤษฎีกานี้ จะดำเนินการได้ประการใดให้เป็นไปตามที่ ก.ท.กำหนดโดยไม่ขัดหรือแย้งกับกฎหมายมาตรา ๒๕ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการหม่อมราชวงศ์เสนีย์ ปราโมชนายกรัฐมนตรีบัญชีหมายเลข ๑[๑๐]เทศบาลซึ่งมีรายได้จริงตามงบประมาณทั่วไปเงินค่าป่วยการรายเดือน (บาท)นายกเทศมนตรีเทศมนตรีเกิน ๑๕๐,๐๐๐,๐๐๐ บาท๒๗,๑๐๐๑๓,๕๕๐เกิน ๑๐๐,๐๐๐,๐๐๐ บาท แต่ไม่เกิน ๑๕๐,๐๐๐,๐๐๐ บาท๒๔,๗๐๐๑๒,๓๕๐เกิน ๕๐,๐๐๐,๐๐๐ บาท แต่ไม่เกิน ๑๐๐,๐๐๐,๐๐๐ บาท๒๒,๕๐๐๑๑,๒๕๐เกิน ๓๐,๐๐๐,๐๐๐ บาท แต่ไม่เกิน ๕๐,๐๐๐,๐๐๐ บาท๒๐,๔๐๐๑๐,๒๐๐เกิน ๒๐,๐๐๐,๐๐๐ บาท แต่ไม่เกิน ๓๐,๐๐๐,๐๐๐ บาท๑๘,๔๐๐๙,๒๐๐เกิน ๑๐,๐๐๐,๐๐๐ บาท แต่ไม่เกิน ๒๐,๐๐๐,๐๐๐ บาท๑๖,๕๐๐๘,๒๕๐เกิน ๙,๐๐๐,๐๐๐ บาท แต่ไม่เกิน ๑๐,๐๐๐,๐๐๐ บาท๑๔,๗๐๐๗,๓๕๐เกิน ๗,๐๐๐,๐๐๐ บาท แต่ไม่เกิน ๙,๐๐๐,๐๐๐ บาท๑๓,๐๐๐๖,๕๐๐เกิน ๕,๐๐๐,๐๐๐ บาท แต่ไม่เกิน ๗,๐๐๐,๐๐๐ บาท๑๑,๔๐๐๕,๗๐๐เกิน ๓,๐๐๐,๐๐๐ บาท แต่ไม่เกิน ๕,๐๐๐,๐๐๐ บาท๙,๙๐๐๔,๙๕๐เกิน ๑,๐๐๐,๐๐๐ บาท แต่ไม่เกิน ๓,๐๐๐,๐๐๐ บาท๘,๕๐๐๔,๒๕๐ไม่เกิน ๑,๐๐๐,๐๐๐ บาท๗,๒๐๐๓,๖๐๐หมายเหตุเกณฑ์การคำนวณเงินค่าป่วยการรายเดือนตามบัญชีนี้ให้คำนวณจากรายได้จริงตามงบประมาณทั่วไปของปีงบประมาณที่แล้วมา ทั้งนี้ ไม่รวมเงินกู้ เงินสะสมหรือเงินอุดหนุนทุกประเภทบัญชีหมายเลข ๒[๑๑]เทศบาลซึ่งมีรายได้จากการจัดเก็บเองเงินค่าป่วยการประจำตำแหน่งนายกเทศมนตรีเทศมนตรีเกิน ๑๒๐ ล้านบาท๘,๒๐๐๖,๑๕๐เกิน ๑๑๐ ล้านบาท แต่ไม่เกิน ๑๒๐ ล้านบาท๗,๘๐๐๕,๘๕๐เกิน ๑๐๐ ล้านบาท แต่ไม่เกิน ๑๑๐ ล้านบาท๗,๔๐๐๕,๕๕๐เกิน ๙๐ ล้านบาท แต่ไม่เกิน ๑๐๐ ล้านบาท๗,๐๐๐๕,๒๕๐เกิน ๘๐ ล้านบาท แต่ไม่เกิน ๙๐ ล้านบาท๖,๖๐๐๔,๙๕๐เกิน ๗๐ ล้านบาท แต่ไม่เกิน ๘๐ ล้านบาท๖,๒๐๐๔,๖๕๐เกิน ๖๐ ล้านบาท แต่ไม่เกิน ๗๐ ล้านบาท๕,๘๐๐๔,๓๕๐เกิน ๕๐ ล้านบาท แต่ไม่เกิน ๖๐ ล้านบาท๕,๔๐๐๔,๐๕๐เกิน ๔๐ ล้านบาท แต่ไม่เกิน ๕๐ ล้านบาท๕,๐๐๐๓,๗๕๐เกิน ๓๕ ล้านบาท แต่ไม่เกิน ๔๐ ล้านบาท๔,๖๐๐๓,๔๕๐เกิน ๓๐ ล้านบาท แต่ไม่เกิน ๓๕ ล้านบาท๔,๓๐๐๓,๒๒๕เกิน ๒๕ ล้านบาท แต่ไม่เกิน ๓๐ ล้านบาท๔,๐๐๐๓,๐๐๐เกิน ๒๐ ล้านบาท แต่ไม่เกิน ๒๕ ล้านบาท๓,๗๐๐๒,๗๗๕เกิน ๑๗ ล้านบาท แต่ไม่เกิน ๒๐ ล้านบาท๓,๔๐๐๒,๕๕๐เกิน ๑๔ ล้านบาท แต่ไม่เกิน ๑๗ ล้านบาท๓,๒๐๐๒,๔๐๐เกิน ๑๑ ล้านบาท แต่ไม่เกิน ๑๔ ล้านบาท๓,๐๐๐๒,๒๕๐เกิน ๙ ล้านบาท แต่ไม่เกิน ๑๑ ล้านบาท๒,๘๐๐๒,๑๐๐เกิน ๗ ล้านบาท แต่ไม่เกิน ๙ ล้านบาท๒,๖๕๐๑,๙๙๐เกิน ๕ ล้านบาท แต่ไม่เกิน ๗ ล้านบาท๒,๕๐๐๑,๘๗๕เกิน ๔ ล้านบาท แต่ไม่เกิน ๕ ล้านบาท๒,๓๕๐๑,๗๖๕เกิน ๓ ล้านบาท แต่ไม่เกิน ๔ ล้านบาท๒,๒๕๐๑,๖๙๐เกิน ๒ ล้านบาท แต่ไม่เกิน ๓ ล้านบาท๒,๑๕๐๑,๖๑๕เกิน ๑ ล้านบาท แต่ไม่เกิน ๒ ล้านบาท๒,๐๕๐๑,๕๔๐ไม่เกิน ๑ ล้านบาท๑,๙๕๐๑,๔๖๕หมายเหตุเกณฑ์คำนวณเงินค่าป่วยการประจำตำแหน่งตามบัญชีนี้ ให้คำนวณจากรายได้จริงตามงบประมาณทั่วไปที่เทศบาลจัดเก็บเองจากภาษีโรงเรือนและที่ดินภาษีบำรุงท้องที่ ภาษีป้าย อากรฆ่าสัตว์ ค่าธรรมเนียม ค่าใบอนุญาต ค่าปรับและรายได้จากทรัพย์สินของเทศบาลของปีงบประมาณที่แล้วมาหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากพระราชกฤษฎีกาว่าด้วยระเบียบพนักงานเทศบาลที่ใช้บังคับอยู่ในปัจจุบันมีบทบัญญัติที่ยังไม่เหมาะสมสมควรแก้ไขปรับปรุงเสียใหม่เพื่อให้พนักงานเทศบาลมีฐานะและสิทธิต่าง ๆเช่นเดียวกับข้าราชการพลเรือน จึงจำเป็นต้องตราพระราชกฤษฎีกานี้ขึ้น พระราชกฤษฎีการะเบียบพนักงานเทศบาล(ฉบับที่ ๒) พ.ศ. ๒๕๒๑[๑๒]มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๕ผู้ใดเป็นพนักงานเทศบาลซึ่งดำรงตำแหน่งเป็นผู้สอนประจำในสถานศึกษาของเทศบาลหรือดำรงตำแหน่งอื่นซึ่งมีหน้าที่เป็นผู้บริหารและให้การศึกษาในสถานศึกษาของเทศบาลหรือดำรงตำแหน่งซึ่งมีหน้าที่เกี่ยวกับการศึกษาซึ่งไม่สังกัดสถานศึกษาของเทศบาลตามพระราชกฤษฎีการะเบียบพนักงานเทศบาลพ.ศ. ๒๕๑๙ อยู่ในวันประกาศพระราชกฤษฎีกานี้ในราชกิจจานุเบกษา ให้ผู้นั้นเป็นพนักงานครูเทศบาลตามพระราชกฤษฎีกานี้มาตรา ๖ ในระหว่างที่ก.ท. ยังมิได้กำหนดตำแหน่งพนักงานครูเทศบาลตามมาตรา ๕แห่งพระราชกฤษฎีการะเบียบพนักงานเทศบาล พ.ศ. ๒๕๑๙ซึ่งแก้ไขเพิ่มเติมโดยพระราชกฤษฎีกานี้ ให้นำพระราชกฤษฎีการะเบียบพนักงานเทศบาลพ.ศ. ๒๕๑๙ มาใช้บังคับแก่พนักงานครูเทศบาลไปพลางก่อน ทั้งนี้ ไม่เกินหนึ่งร้อยห้าสิบวันนับแต่วันที่พระราชกฤษฎีกานี้ใช้บังคับมาตรา ๗ การใดที่อยู่ในระหว่างการดำเนินการตามพระราชกฤษฎีการะเบียบพนักงานเทศบาลพ.ศ. ๒๕๑๙ ในวันที่ ก.ท. กำหนดตำแหน่งพนักงานครูเทศบาลตามมาตรา ๕แห่งพระราชกฤษฎีการะเบียบพนักงานเทศบาล พ.ศ. ๒๕๑๙ ซึ่งแก้ไขเพิ่มเติมโดยพระราชกฤษฎีกานี้การดำเนินการต่อไปสำหรับการนั้น ให้เป็นไปตามที่ ก.ท. กำหนดมาตรา ๘ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้หมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรกำหนดให้มีพนักงานครูเทศบาลขึ้น และกำหนดให้พนักงานครูเทศบาลได้รับสิทธิเท่าเทียมกับข้าราชการครูตามกฎหมายอื่นจึงจำเป็นต้องตราพระราชกฤษฎีกานี้ขึ้นพระราชกฤษฎีการะเบียบพนักงานเทศบาล(ฉบับที่ ๓) พ.ศ. ๒๕๒๕[๑๓]มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากอัตราค่าป่วยการของนายกเทศมนตรีและเทศมนตรีที่กำหนดไว้ เมื่อปี พ.ศ. ๒๕๑๙ขณะนี้ไม่เหมาะสมกับภาวะเศรษฐกิจในปัจจุบันสมควรปรับปรุงอัตราค่าป่วยการของนายกเทศมนตรีและเทศมนตรีโดยถือเกณฑ์การปรับปรุงเช่นเดียวกับข้าราชการประเภทอื่นซึ่งได้มีการเปลี่ยนแปลงไปแล้ว จึงจำเป็นต้องตราพระราชกฤษฎีกานี้พระราชกฤษฎีการะเบียบพนักงานเทศบาล(ฉบับที่ ๔) พ.ศ. ๒๕๓๒[๑๔]มาตรา ๒พระราชกฤษฎีกานี้ให้ใช้บังคับตั้งแต่วันที่ ๑ มกราคม พ.ศ. ๒๕๓๒ เป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากบัญชีอัตราค่าป่วยการของนายกเทศมนตรีและเทศมนตรีที่กำหนดไว้เมื่อปี พ.ศ.๒๕๒๕ นั้น ไม่เหมาะสมกับภาวะเศรษฐกิจในปัจจุบันสมควรปรับปรุงอัตราค่าป่วยการของนายกเทศมนตรีและเทศมนตรีให้เหมาะสมยิ่งขึ้น จึงจำเป็นต้องตราพระราชกฤษฎีกานี้พระราชกฤษฎีการะเบียบพนักงานเทศบาล(ฉบับที่ ๕) พ.ศ. ๒๕๓๕[๑๕]มาตรา ๒พระราชกฤษฎีกานี้ให้ใช้บังคับตั้งแต่วันที่ ๑ มกราคม พ.ศ. ๒๕๓๖ เป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากอัตราค่าป่วยการนายกเทศมนตรีและเทศมนตรีที่กำหนดไว้เมื่อปี พ.ศ. ๒๕๓๒ไม่เหมาะสมกับภาวะเศรษฐกิจในปัจจุบัน สมควรปรับปรุงอัตราค่าป่วยการนายกเทศมนตรีและเทศมนตรีให้เหมาะสมยิ่งขึ้นจึงจำเป็นต้องตราพระราชกฤษฎีกานี้พระราชกฤษฎีการะเบียบพนักงานเทศบาล(ฉบับที่ ๖) พ.ศ. ๒๕๓๗[๑๖]มาตรา ๒พระราชกฤษฎีกานี้ให้ใช้บังคับตั้งแต่วันที่ ๑ ตุลาคม พ.ศ. ๒๕๓๗ เป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากอัตราเงินค่าป่วยการนายกเทศมนตรีและเทศมนตรีตามพระราชกฤษฎีการะเบียบพนักงานเทศบาลพ.ศ. ๒๔๙๖ ได้กำหนดไว้นานแล้ว ไม่เหมาะสมกับสถานภาพของตำแหน่งและภาวะการครองชีพในปัจจุบันสมควรแก้ไขเพิ่มเติมอัตราเงินค่าป่วยการนายกเทศมนตรีและเทศมนตรีให้เหมาะสมและสอดคล้องกับอัตราค่าตอบแทนข้าราชการประเภทอื่นจึงจำเป็นต้องตราพระราชกฤษฎีกานี้พระราชกฤษฎีการะเบียบพนักงานเทศบาล(ฉบับที่ ๗) พ.ศ. ๒๕๓๘[๑๗]มาตรา ๒ พระราชกฤษฎีกานี้ให้ใช้บังคับตั้งแต่วันที่๑ เมษายน พ.ศ. ๒๕๓๕ เป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๕แห่งพระราชกฤษฎีการะเบียบพนักงานเทศบาล พ.ศ. ๒๕๑๙ซึ่งแก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๒) พ.ศ. ๒๕๒๑บัญญัติให้คณะกรรมการพนักงานเทศบาลกำหนดตำแหน่งการให้ได้รับเงินเดือนและการแต่งตั้งของพนักงานครูเทศบาลให้สอดคล้องกับกฎหมายว่าด้วยระเบียบข้าราชการครูแต่มิได้บัญญัติให้คณะกรรมการพนักงานเทศบาลกำหนดการให้ได้รับเงินประจำตำแหน่งของพนักงานครูเทศบาลด้วยสมควรแก้ไขเพิ่มเติมบทบัญญัติดังกล่าวให้คณะกรรมการพนักงานเทศบาลกำหนดการให้ได้รับเงินประจำตำแหน่งของพนักงานครูเทศบาลด้วยทั้งนี้ เพื่อให้พนักงานครูเทศบาลมีสิทธิได้รับเงินประจำตำแหน่งเช่นเดียวกับข้าราชการครูจึงจำเป็นต้องตราพระราชกฤษฎีกานี้พระราชกฤษฎีการะเบียบพนักงานเทศบาล (ฉบับที่ ๘) พ.ศ. ๒๕๓๙[๑๘]มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากตำแหน่งหัวหน้าส่วนราชการประจำจังหวัดบางตำแหน่งไม่มีภารกิจหน้าที่ และความรับผิดชอบที่เกี่ยวข้องกับภารกิจของเทศบาลและในปัจจุบันตำแหน่งพนักงานเทศบาลบางตำแหน่งซึ่งเป็นตำแหน่งหัวหน้าส่วนการบริหารตามที่กำหนดให้เป็นอ.ก.ท. เทศบาลได้มีการปรับปรุงชื่อตำแหน่งพนักงานเทศบาลใหม่ สมควรปรับปรุงองค์ประกอบของอนุกรรมการในอ.ก.ท. จังหวัดเพื่อให้เหมาะสมยิ่งขึ้น รวมทั้งแก้ไขชื่อตำแหน่งของพนักงานเทศบาลซึ่งกำหนดให้เป็นอนุกรรมการในอ.ก.ท. เทศบาล เพื่อให้สอดคล้องกับชื่อตำแหน่งของพนักงานเทศบาลในปัจจุบัน จึงจำเป็นต้องตราพระราชกฤษฎีกานี้พระราชกฤษฎีการะเบียบพนักงานเทศบาล(ฉบับที่ ๙) พ.ศ. ๒๕๔๒[๑๙]มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติเปลี่ยนแปลงฐานะของสุขาภิบาลเป็นเทศบาลพ.ศ. ๒๕๔๒ เพื่อเปลี่ยนแปลงฐานะของสุขาภิบาลที่มีอยู่ทั้งหมดเป็นเทศบาลตำบลแต่สุขาภิบาลที่เปลี่ยนแปลงฐานะเป็นเทศบาลตำบลดังกล่าวส่วนใหญ่มีรายได้น้อยไม่สามารถจ่ายเงินค่าป่วยการให้แก่นายกเทศมนตรีและเทศมนตรีได้ตามอัตราเงินค่าป่วยการของนายกเทศมนตรีและเทศมนตรีตามพระราชกฤษฎีการะเบียบพนักงานเทศบาลพ.ศ. ๒๕๑๙ ซึ่งแก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๖)พ.ศ. ๒๕๓๗สมควรแก้ไขเพิ่มเติมอัตราเงินค่าป่วยการของนายกเทศมนตรีและเทศมนตรีดังกล่าวให้เหมาะสมกับรายได้ของเทศบาลนั้นจึงจำเป็นต้องตราพระราชกฤษฎีกานี้พระราชกฤษฎีการะเบียบพนักงานเทศบาล(ฉบับที่ ๑๐) พ.ศ. ๒๕๔๒[๒๐]มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๘ บรรดาคำสั่งเกี่ยวกับการบรรจุแต่งตั้งการย้าย การโอน การรับโอน การเลื่อนระดับ การเลื่อนขั้นเงินเดือน การสอบสวน การลงโทษทางวินัยการให้ออกจากราชการ การอุทธรณ์ และการร้องทุกข์หรือการอื่นใดที่เกี่ยวกับการบริหารงานบุคคลที่ ก.ท. อ.ก.ท. จังหวัด หรือ อ.ก.ท. เทศบาลตามพระราชกฤษฎีการะเบียบพนักงานเทศบาลพ.ศ. ๒๕๑๙ ได้ดำเนินการไปแล้วหรือกำลังดำเนินการอยู่โดยชอบด้วยกฎหมายดังกล่าวก่อนวันที่พระราชกฤษฎีกานี้ใช้บังคับให้เป็นอันใช้ได้มาตรา๙ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้หมายเหตุ:- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๒๘๘ของรัฐธรรมนูญแห่งราชอาณาจักรไทย ได้กำหนดให้การแต่งตั้งและการให้พนักงานและลูกจ้างขององค์กรปกครองส่วนท้องถิ่นพ้นจากตำแหน่งต้องเป็นไปตามความต้องการและความเหมาะสมของแต่ละท้องถิ่นและต้องได้รับความเห็นชอบจากคณะกรรมการพนักงานส่วนท้องถิ่นโดยคณะกรรมการพนักงานส่วนท้องถิ่นจะต้องประกอบด้วยผู้แทนของหน่วยราชการที่เกี่ยวข้อง ผู้แทนขององค์กรปกครองส่วนท้องถิ่นและผู้ทรงคุณวุฒิ โดยมีจำนวนเท่ากัน สมควรปรับปรุงองค์ประกอบของคณะกรรมการพนักงานเทศบาล(ก.ท.) คณะอนุกรรมการพนักงานเทศบาลประจำจังหวัด (อ.ก.ท. จังหวัด)และคณะอนุกรรมการพนักงานเทศบาลประจำเทศบาล (อ.ก.ท. เทศบาล) และอำนาจหน้าที่ในส่วนที่เกี่ยวกับการแต่งตั้งและการให้พนักงานเทศบาลและลูกจ้างพ้นจากตำแหน่งให้สอดคล้องกับบทบัญญัติของรัฐธรรมนูญดังกล่าว จึงจำเป็นต้องตราพระราชกฤษฎีกานี้สัญชัย/จัดทำ๑๕ สิงหาคม ๒๕๕๐ปิติวรรณ/ปรับปรุง๒๓ เมษายน ๒๕๖๓อรญา/ตรวจ๕ สิงหาคม ๒๕๖๓[๑]ราชกิจจานุเบกษา เล่ม ๙๓/ตอนที่ ๑๐๙/ฉบับพิเศษ หน้า ๗/๘ กันยายน ๒๕๑๙[๒] มาตรา๔ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๒) พ.ศ. ๒๕๒๑[๓] มาตรา๕ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๗) พ.ศ. ๒๕๓๘[๔] มาตรา๖ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๑๐) พ.ศ. ๒๕๔๒[๕] มาตรา๖ ทวิ เพิ่มโดยพระราชกฤษฎีการะเบียบพนักงานเทศบาล (ฉบับที่ ๑๐) พ.ศ. ๒๕๔๒[๖] มาตรา๘ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๑๐) พ.ศ. ๒๕๔๒[๗] มาตรา๙ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๑๐) พ.ศ. ๒๕๔๒[๘] มาตรา๑๑ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๑๐) พ.ศ. ๒๕๔๒[๙] มาตรา๑๖ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๖) พ.ศ. ๒๕๓๗[๑๐]บัญชีหมายเลข ๑ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๙)พ.ศ. ๒๕๔๒[๑๑]บัญชีหมายเลข ๒ แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๖)พ.ศ. ๒๕๓๗[๑๒]ราชกิจจานุเบกษา เล่ม ๙๕/ตอนที่ ๗๓/ฉบับพิเศษ หน้า ๗๗/๒๑ กรกฎาคม ๒๕๒๑[๑๓]ราชกิจจานุเบกษา เล่ม ๙๙/ตอนที่ ๑๓๗/ฉบับพิเศษ หน้า ๖/๒๖ กันยายน ๒๕๒๕[๑๔]ราชกิจจานุเบกษา เล่ม ๑๐๖/ตอนที่ ๑๒๘/ฉบับพิเศษ หน้า ๕๐/๑๔ สิงหาคม ๒๕๓๒[๑๕] ราชกิจจานุเบกษาเล่ม ๑๐๙/ตอนที่ ๑๒๖/หน้า ๑๕/๓๐ ธันวาคม ๒๕๓๕[๑๖] ราชกิจจานุเบกษาเล่ม ๑๑๑/ตอนที่ ๕๐ ก/หน้า ๕๗/๙ พฤศจิกายน ๒๕๓๗[๑๗]ราชกิจจานุเบกษา เล่ม ๑๑๒/ตอนที่ ๖ ก/หน้า ๑๔/๗ กุมภาพันธ์ ๒๕๓๘[๑๘]ราชกิจจานุเบกษา เล่ม ๑๑๓/ตอนที่ ๔๕ ก/หน้า ๑๑/๔ ตุลาคม ๒๕๓๙[๑๙]ราชกิจจานุเบกษา เล่ม ๑๑๖/ตอนที่ ๔๑ ก/หน้า ๕/๒๑ พฤษภาคม ๒๕๔๒[๒๐]ราชกิจจานุเบกษา เล่ม ๑๑๖/ตอนที่ ๙๕ ก/หน้า ๔/๑๒ ตุลาคม ๒๕๔๒